El Centre Cultural Mario Monreal acollirà l'espectacle teatral ‘Los invitados’
14 d’agost 2018

![](/media/bt1lotok/78_c_web_los-invitados.jpg)  
  

El Centre Cultural Mario Monreal (carrer Roma, 9) acollirà este dimecres, 15 d'agost, a les 20.30 h, l'espectacle teatral _Los invitados._ Una obra, representada pel Colectivo Fracasadas, que pertany a la programació de l’Off Romà dins del festival Sagunt a Escena. Esta peça traslladarà els assistents a l’illa de Lesbos per a conèixer de primera mà els testimoniatges de persones refugiades. L'entrada tindrà un preu de 7 euros.

  

_Los invitados_ és una tragèdia sobre la migració dels refugiats que acosta a una realitat actual. L'obra conduix a un viatge per Espanya, pel Mediterrani i pel temps davall la direcció de Ximo Flores i interpretada per Amparo Ferrer i Manuel Puchades.

  

La representació forma part de la programació del Off Romà, secció del festival Sagunt a Escena que oferix espectacles  fora del Teatre Romá. En este cicle, s'inclou una gran varietat d'espectacles de carrer que tindran lloc, en la seua majoria, de forma gratuïta. El Off Romà compta amb múltiples disciplines artístiques, com el teatre, la dansa o el circ, que es podran gaudir fins a setembre.​

​

​

*   [](http://www.facebook.com/sharer.php?u=https://aytosagunto.es/va/actualitat/el-centre-cultural-mario-monreal-acollira-l-espectacle-teatral-los-invitados/ "Facebook")
*   [](http://twitter.com/share?url=https://aytosagunto.es/va/actualitat/el-centre-cultural-mario-monreal-acollira-l-espectacle-teatral-los-invitados/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-cultural-mario-monreal-acollira-l-espectacle-teatral-los-invitados/ "Linked In")
*   [](mailto:?body=https://aytosagunto.es/va/actualitat/el-centre-cultural-mario-monreal-acollira-l-espectacle-teatral-los-invitados/)